
משרד החקלאות וביטחון המזון 
 ועדת מכרזים מרכזית
                                                                                                       5 אוגוסט 2025 
 הנדון:  התקשרות עם חברת "תדיראן"  על יסוד תנאי תקנה 3 (29) לתח"ם –  החלפת מצברים של מכשירי UPS באולם השרתים של המשרד – דיון בהשגת המציע "גומא מערכות אל פסק" 
פרוטוקול
1. ביום  15/7/2025 אישרה ועדה זו התקשרות בפטור ממכרז עם חברת "תדיראן" לצורך החלפת מצברים של מכשירי UPS באולם השרתים של המשרד .
2. הפטור כאמור התייחס להתקשרות בשווי כולל של 87,818 ש"ח כולל מע"מ, והתבסס על תנאי תקנה 3 (29) לתח"ם תוך הישענות על חוות דעת מקצועית עליה חתום מר אילן סבג מאגף הנכסים המפרט את ההנמקות להיות הספק והמוצר "ייחודיים" בנסיבות העניין. 
3. בקצרה יובהר כי עיקר ההנמקה נסוב על העובדה כי על מנת להמשיך לקבל את האחריות של הספק המקורי, נדרש לבצע זאת באמצעותו. בנוסף הגורם המקצועי הסביר כי התקנת מצבר מסוג שונה שלא ע"י החברה המתקינה תפגום באחריות הכוללת על המערכת (הניתנת בערוץ נפרד). זאת ועוד מן ההיבט המקצועי התקנת מצבר של יצרן אחר בעל מתח התנגדות שונה מזו של היצרן עלול בוודאות קרובה לפגום בכל יתר המצברים שבמערכת. 
4. החלטת הוועדה מאותו היום מצ"ב.
5. כמקובל החלטת הוועדה  פורסמה  במערכת נעמ"ה  לצורך מתן אפשרות של מאן דהוא להשיג על כוונת המשרד. 
6. וכך, לאחר העלאת הנתונים לפרסום התקבלה ביום 23/7/2025 באגף הרכש באמצעות מערכת נעמ"ה השגת חברת "גומא מערכות אל פסק"  (להלן: "המשיג") בזו הלשון: 
"הננו מבקשים לבטל את הפטור ולפתוח את המכרז להחלפת מצברים למערכת אל פסק באולם השרתים של משרד החקלאות ופיתוח הכפר, לחברות נוספות. ראה מכתב מצורף".
7. דבר ההשגה הועבר ע"י אגף הרכש לגורם המקצועי, מר אילן סבג, מנהל תחום הנדסה מערכות אלקטרו-מכניות תוך זימונו להופיע בפני הוועדה וליתן הסברים. 
8. היום ב- 7/8/2025 הופיע בפנינו מר אילן סבג שהסביר כך:
1. על מנת להמשיך לקבל את האחריות של הספק המקורי, נדרש לבצע זאת באמצעותו.
2. התקנת מצבר של יצרן אחר בעל מתח התנגדות שונה מזו של היצרן עלול בוודאות קרובה לפגום בכל יתר המצברים שבמערכת.
3. במידה ויוחלף המצבר בחדר השרתים, הדבר עלול לפגוע ביתר המצברים.
4. חדר השרתים הינו חיוני ומהווה את "הלב של המשרד " - כל תקלה עלולה להשבית את כלל פעילות המשרד ועלולה לגרום נזק למידע הצבור בו.
9. [bookmark: _GoBack]לאור המפורט המלצת מר אילן סבג לוועדה הייתה כי יש לדחות את ההשגה לאלתר. 
10. לאחר ששמעה הוועדה את מר אילן סבג ולאחר שערכה בירורים נוספים מולו הגיעה למסקנה הבאה:  לאור האמור לעיל, לא מומלץ להחליף ספק לאור הנזקים והסכנות הצפויים במידה ואכן יוחלף. 
11. עד אז ההשגה זו תדחה והליכי הרכש מול הספק "תדיראן", כפועל יוצא של ההחלטה מיום 15/7/2025 - ימשיכו כמתוכנן. 

